
Vyjadrenie spoločnej komisie (17.10.2023)

Spoločná komisia berie na vedomie a odporúča miestnemu zastupiteľstvu schváliť Nákup 1ks zametacieho vozidla s príslušenstvom určeného na údržbu chodníkov, ciest a verejných priestranstiev v maximálnej hodnote 72 000 € s DPH.





Návrh uznesenia

Uznesenie č.: .........................

Miestne zastupiteľstvo Mestskej časti Bratislava-Podunajské Biskupice po prerokovaní:

A/ schvaľuje

Nákup 1ks zametacieho vozidla s príslušenstvom určeného na údržbu chodníkov, ciest a verejných priestranstiev v maximálnej hodnote 72 000 € s DPH.

B/ odporúča

Starostovi MČ Podunajské Biskupice podpísať rozpočtové opatrenie na nákup 1ks zametacieho vozidla s príslušenstvom určeného na údržbu chodníkov, ciest a verejných priestranstiev. 



Dôvodová správa


V súlade s plánom mestskej časti zabezpečovať si čiastočne služby starostlivosti o verejné priestranstvá vo vlastnej réžii je aj kúpa zametacieho stroja. Z dôvodu najefektívnejšieho využitia finančných prostriedkov pre potreby MČ Podunajské Biskupice sa nám javí takáto kúpa viac ako potrebná. Nakoľko už techniku na kosenie viac menej máme zakúpenú alebo je schválený jej nákup údržba komunikácií alebo chodníkov je ďalšou činnosťou, ktorú potrebujeme vyriešiť. Na údržbu mestská časť vynakladá nemalé finančné prostriedky a pokiaľ si aspoň časť činností pokryjeme vo vlastnej réžii je to len dobré nielen čo sa týka úspory, ale aj rýchlej reakcie na vzniknutú situáciu.

Obstarávacia cena 1ks zametacieho vozidla s príslušenstvom určeného na údržbu chodníkov, ciest a verejných priestranstiev v maximálnej hodnote 72 000 € s DPH. 

Trend preberania čiastočnej, alebo úplnej zodpovednosti za údržbu verejných priestranstiev je badateľný aj na magistrátnej úrovni.

